Zhantas/Cleaned-Kyrgyz_Wikipedia huggingface dataset:
Фрэнсис Макдорманд

Фрэнсис Луиза Макдорманд (1957-жылы 23-июнда туулган) — америкалык актриса. Ал 1984-жылдан бери режиссер жана жазуучу Жоел Коен түтүн булатып келет жана бир тууган Коендердин бир нече тасмаларында, анын ичинде "Жөнөкөй кан" (англ. Blood Simple, 1984), "Аризонаны тарбиялоо" (англ. Raising Arizona, 1987), "Фарго" (англ. Fargo, 1996-жыл), "Ал жерде болбогон киши" (англ. The Man Who Wasn't There, 2001), "Окугандан киийн өрттөп сал" (англ. Burn After Reading, 2008) жана "Цезарга даңк!" (Hail, Caesar!, 2016) кинофильмдеринде тартылган. МакДорманд — актердук үчүн үч таажыга тең ээ болгон саналуу өнөр адамдарынын бири. 1997-жылы ал "Фарго" тасмасындагы эмгеги үчүн "Оскардын" "Эң мыкты актриса" сыйлыгын утуп алган. 2011-жылы ал Бродвейде "Жакшы адамдар" спектаклиндеги ролу үчүн "Тони" сыйлыгын, ошондой эле 2015-жылы "Олив Китерриж" сериалы үчүн "Эмми" сыйлыгынын "Кичи сериалдагы же тасмадагы башкы каармандын эң мыкты ролу" наамына татыган.

Макдорманд 1984-жылы "Ойгон жана ырда" спектакли менен Бродвей театрындагы дебютун кайра жандантып, 1988-жылдагы "Кумар трамвайы" спектаклиндеги Стелла Ковалскинин образын жаратканы үчүн "Тони" сыйлыгына көрсөтүлгөн. Ал 2008-жылдагы "Кыштактын кыз" спектаклине катышуу менен Бродвейге 20 жылдан кийин кайтып келип, "Драма Деск" сыйлыгына көрсөтүлгөн. Ал "Миссиссиппи өрттөнүп атат" (англ. Mississippi Burning, 1988), "Дээрлик таанымал" (англ. Almost Famous, 2000) жана "Түндүк өлкө" (англ. North Country, 2005) тасмаларында тартылып, "Оскардын" "Экинчи пландагы эң мыкты актриса" наамына көрсөтүлгөн. Ошондой эле, ал "Кыскача окуялар" (англ. Short Cuts, 1993), "Алгачкы турмуштук коркуу" (англ. Primal Fear, 1996), "Кызык балдар" (англ. Wonder Boys, 2000), "Жүрөгүң эңсеген нерсе" (англ. Something's Gotta Give, 2003) жана "Жакшы динозавр" (англ. The Good Dinosaur, 2015) тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Майк Майерс

Майкл Жон Майерс (1963-жылы 25-майда туулган) — АКШнын жарандыгына ээ Канадада туулган актер, куудул, сценарист жана кинопродюсер. Ал 1989-жылдан 1995-жылга чейин "Saturday Night Live" телеберүүсүндө аткаруучу катары, "Уэйндин дүйнөсү" (англ. Wayne's World), "Остин Пауэрс" (англ. Austin Powers) жана "Шрек" (англ. Shrek) тасмаларында башкы каармандын ролун аткарганы менен белгилүү болгон. Ошондой эле, ал "Шеп Гордондун уламыштары" даректүү тасмасына режиссерлук кылып, 2009-жылы Квентин Тарантинонун "Уятсыз салпаяктар" (англ. Inglourious Basterds) тасмасында чакан ролду аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Октавия Спенсер

Октавия Ленора Спенсер (1972-жылы 25-майда туулган) — америкалык актриса жана жазуучу. Ал "Өлтүрө турган убак" (англ. A Time to Kill) тасмасы менен дебют кылган. Ал "Жардам" (англ. The Help) тарыхый тасмасында Минни Жэксондун ролун жаратуу менен 2011-жылы чоң ийгилик жараткан. Өз ролу үчүн ал "Оскардын", "Алтын глобустун", АКШ киноактерлор гилдиясынын, "БАФТАнын", Сынчылардын тандоосунун "Экинчи пландагы эң мыкты актриса" сыйлыктарына татыктуу болгон. Ал Райан Куглердин "Фрутвейл станциясы" (англ. Fruitvale Station, 2013) драмасындагы жараткан образы үчүн киносынчылардын алкоосун алып, АКШнын улуттук киносынчылар кеңешинин "Экинчи пландагы эң мыкты актриса" наамына татыган. Жакында эле Спенсер "Ордуңдан тур" (англ. Get on Up), "Ак же кара" (англ. Black or White), "Талкаланган" (англ. Smashed), "Кар тешкич" (англ. Snowpiercer), "Дивергент сериясы: Көтөрүлүшчүлөр" (англ. The Divergent Series: Insurgent) жана "Зоотопия" (англ. Zootopia) тасмаларындагы эмгектери үчүн мактоо алган. 2017-жылы ал "Жашырын сандар" (англ. Hidden Figures) драмасында математик Дороти Вогандын образын ачып бергени үчүн "Оскар", "Алтын глобус" жана АКШ киноактерлор гилдиясынын сыйлыктарына көрсөтүлгөн.

Жазуучу катары Спенсер "Рэнди Родес ниндзя детективи" (англ. Randi Rhodes Ninja Detective) аттуу балдардын китептер сериясындагы эки эмгегин жарыкка чыгарган. Алар: "Убакыт капсуласы аттуу кескинин окуясы" (англ. The Case of the Time-Capsule Bandit, 2013) жана "Тарыхтагы эң таттуу уурулук (англ. The Sweetest Heist in History, 2015) китептери болуп саналат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кэри-Хироюки Тагава

Кэри Хироүки Тагава (田川 洋行 Тагава Хироүки, 1950-жылы 27-сентябрда туулган) — жапон-америкалык актер, спорттук психолог, мушкер жана каскадер.

Тагава "Жылдыз жолу: Кийинки муун" (англ. Star Trek: The Next Generation, 1987), "Бейиштеги күркүрөө" (англ. Thunder in Paradise, 1995), "Нэш Брижс" (англ. Nash Bridges, 1996), "Гавайидеги үлпөт той" (англ. Baywatch: Hawaiian Wedding, 2003) жана "Баатырлар" (англ. Heroes, 2007) тасмаларында тартылган. Ал үн актеру катары видео оюндарда үн коштогон. Алар: "Бэтмэн: Син Цзунун көтөрүлүшү" (англ. Batman: Rise of Sin Tzu), "Бабилон 5" (англ. Babylon 5), "Мортал комбат" (англ. Mortal Kombat) жана "Теккен" (Tekken) видео оюндары болуп саналат. Учурда ал Филип Киндред Диктин романынан ылайыкташтырылып тартылып аткан "Amazon" компаниясынын "Бийик сепилдеги киши" (англ. The Man in the High Castle) сериалында Нобосуке Тагоминин образын аткарып жатат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ричард Гир

Ричард Тиффани Гир (/ˈɡɪər/ GEER; 1949-жылы 31-августта туулган) — америкалык актер жана гуманитардык активист. Ал 1970-жылдары актердук чөйрөгө кирип, "Мырза Гудбарды издөө" (англ. Looking for Mr. Goodbar, 1977) тасмасында экинчи пландагы образды жаратып, "Бейиштеги күндөр" (англ. Days of Heaven, 1978) тасмасында башкы ролду аткарган. Ал атактуулукка "Америкалык сойку бала" (англ. American Gigolo, 1980) тасмасы менен жетип, бул аны көрүнүктүү секс символго айланткан. Ал жакшы кабыл алынган көптөгөн тасмаларда, анын ичинде "Офицер жана жентлмен" (англ. An Officer and a Gentleman, 1982), "Коттон клубу" (англ. The Cotton Club, 1984), "Жагымдуу аял" (англ. Pretty Woman, 1990), "Алгачкы турмуштук коркуу" (англ. Primal Fear, 1996), Качып кеткен колукту" (англ. Runaway Bride, 1999), "Мен ал жакта эмесмин" (англ. I'm Not There, 2007), "Арбитраж" (англ. Arbitrage, 2012) жана "Норман: Нүйорктук жөнгө салуучунун орточо өсүшү жана катуу чөгүшү (англ. Norman: The Moderate Rise and Tragic Fall of a New York Fixer, 2016) кинофильмдеринде тартылган. "Чикаго" (англ. Chicago, 2002) тасмасындагы Билли Флинндин образын ачып бергени үчүн ал "Оскар" сыйлыгын утуп алган жана актердук топтун мүчөсү катары "Алтын глобустун" жана АКШ киноактерлор гилдиясынын сыйлыктарына татыган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Сэм Нилл

Нигел Жон Дермот Нилл (1947-жылы 14-сентябрда туулган) — Сэм Нилл деген ысым менен белгилүү болгон Түндүк Ирландияда жарык дүйнөгө келген Жаңы Зеландия тектүү актер. Ал "Омен III: Акыркы жаңжал" (англ. Omen III: The Final Conflict), "Мемиреген өлүк" (англ. Dead Calm) тасмасында жана "Рейлли: Тыңчылардын серепчиси" (англ. Reilly, Ace of Spies) сыяктуу киносериалда биринчилерден болуп башкы каармандын ролун аткарган. Ал 1993-жылдагы "Пианино" (англ. The Piano) жана "Юра паркы" (англ. Jurassic Park) тасмаларында тартылуу менен эл аралык деңгээлде таанымал болгон. Ал 2001-жылы "Юра паркы III" (англ. Jurassic Park III) тасмасында эски ролун кайра жанданткан. Нилл "Мерлин" (англ. Merlin), "Кызыл октябрга аңчылык" (англ. The Hunt for Red October), "Өткүр калканчтар" (англ. Peaky Blinders) жана "Түдорлор" (англ. The Tudors) тасмаларында да белгилүү ролдорду аткарган. 2016-жылы ал Жулиан Деннисон менен биргеликте "Жапайы адамдар" тасмасына тартылып, зор ийгиликтерге жетишкен. Ал Жаңы Зеландия менен Британиянын жарандыгына ээ, бирок өзүн негизинен жаңызеландиялык деп эсептейт.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Хилари Суонк

Хилари Энн Суонк (1974-жылы 30-июлда туулган) — америкалык актриса жана продюсер. Ал "Оскардын" "Эң мыкты актриса" наамын эки жолу утуп алган жана Голливуддагы жылдыздар аллеясында (англ. Hollywood Walk of Fame) 2007-жылы ысмы чегилген.

Суонк "Вампир өлтүргүч Баффи" (англ. Buffy the Vampire Slayer) тасмасы менен дебют жасап, андан кийин 1994-жылы "Каратист бала" (англ. The Karate Kid) франшизасынын төртүнчү бөлүгү болгон "Кийинки каратист бала" (англ. The Next Karate Kid) кинофильминде секирик жасаган. Теледе ал "Беверли Хиллз, 90210" (англ. Beverly Hills 90210) драма сериалынын 8-сезонунда, 1997-жылдан 1998-жылга чейин негизги актердук топко кирген жалгыз бой эне Карли Рейнолдстун образын жараткан. Суонк "Балдар ыйлабайт" (англ. Boys Don't Cry) тасмасында Брэндон Тинанын ролун аткарганы үчүн киносынчылардын баасына татып, "Оскардын" "Эң мыкты актриса" жана "Алтын глобустун" "Эң мыкты актриса — драма" наамдарына ээ болгон. Ал Клинт Иствуддун "Миллион долларлык селки" (англ. Million Dollar Baby) тасмасында боксчу кызга айланган официантка Мэгги Фитцжералддын ролун аткарат. Бул ролу үчүн ал "Оскардын" жана "Алтын глобустун" "Эң мыкты актриса" сыйлыгын экинчи жолу алган.

Ошондой эле, ал "Белек" (англ. The Gift, 2000), "Уйкусуздук" (англ. Insomnia, 2002), "Темир жаактуу периштелер" (англ. Iron Jawed Angels, 2004), "Кызыл топурак" (англ. Red Dust, 2004) "Оруп-жыйноо" (англ. The Reaping, 2007), "P.S. Мен сени сүйөм" (англ. P.S. I Love You, 2007), "Эркин жазуучулар" (англ. Freedom Writers, 2007) жана "Жергиликтүү" (англ. The Homesman, 2014) тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Тоби Кеббелл

Тобиас Элистер Патрик "Тоби" Кеббелл (1982-жылы 9-июлда туулган) — англиялык сахна жана кино актеру. Ал "Маркумдун бут кийими" (англ. Dead Man's Shoes, 2004) "Рок-н-Роллчу" (англ. RockNRolla, 2008), Персиянын ханзаадасы: Убакыт куму (англ. Prince of Persia: The Sands of Time, 2010), "Согуш аты" (англ. War Horse, 2011), "Титандардын каары" (англ. Wrath of the Titans, 2012), "Маймылдар планетасынын таң жарыгы" (англ. Dawn of the Planet of the Apes, 2014), "Фантастикалык төрттүк" (англ. Fantastic Four, 2015), "Согуш өнөрү" (англ. Warcraft, 2016), "Макулуктун үнү" (англ. A Monster Calls, 2016) жана "Алтын" (англ. Gold, 2016) сыяктуу кинолордо өзүнүн ролу менен белгилүү болгон. Ошондой эле ал "Кара күзгү" (англ. Black Mirror) сериалынын "Сенин бүткүл тарыхың" эпизодунда тартылган. Анын акыркы катышкан тасмаларынын бири 2017-жылдын март айында жарык көргөн "Коң: Баш сөөк аралы" (англ. Kong: Skull Island) болуп саналат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Чиветел Эжиофор

Чиветел Умеади Эжиофор (айтылышы: ˈtʃuːwᵻtɛl ˈɛdʒi.oʊfɔːr/ CHEW-i-tel EJ-i-oh-for; 1977-жылдын 10-июлунда туулган) — англиялык актер болуп саналат. 1995-жылы Улуттук жаштар театрында тапшыргандан кийин жана Лондон музыка жана драма көркөм-өнөр академиясынын стипендиясын алган соң Эжиофор 19 жашында Стивен Спилбергдин "Амистад" (англ. Amistad, 1997) тасмасында экинчи пландагы Жэймс Ковинин ролун аткарган.

Эжиофор "Кир жакшынакай нерселер" (англ. Dirty Pretty Things, 2002), "Серенити" (англ. Serenity, 2005), "Кулчулукта өткөргөн 12 жыл" (англ. 12 Years a Slave, 2013), "Доктор Стрэнж" (англ. Doctor Strange, 2016) жана "Марстык" (англ. The Martian, 2015) тасмаларында тартылган. "Кулчулукта өткөргөн 12 жыл" тасмасы үчүн ал "Оскардын", "Алтын глобустун" жана "БАФТАнын" "Эң мыкты актер" сыйлыктарына көрсөтүлгөн. Ал 2014-жылы "Кырдагы бий" сериалындагы эмгеги үчүн "Эмминин" "Кичисериалдардагы же тасмадагы эң мыкты актер" сыйлыгына көрсөтүлгөн.

Эжиофор 2006-жылы "БАФТАнын" "Жаңыдан чыгып келаткан жылдыз", "Алтын глобустун" эки номинациясына жана 2008-жылы "Отеллодогу" ролу үчүн Лоуренсе Оливердин "Эң мыкты актер" сыйлыктарга татыган жана көрсөтүлгөн. 2008-жылы ал көркөм-өнөргө кылган кызматы үчүн каныша Элизабет IIнин "Британия империясынын офицер ордени" менен сыйланган. Ал 2015-жылы канышанын туулган күнүнө арналган сыйлык тапшыруу аземинде "Британ империясынын командир ордени" наамы менен даражасы көтөрүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Николас Холт

Николас Карадок Холт (1989-жылдын 7-декабрында туулган) — англиялык актер. Холт актердук дебютун жети жаш курагында 1996-жылы жарык көргөн "Өтө жакын мамилелер" (англ. Intimate Relations) тасмасы менен жасаган. Ал "Бала тууралуу" (англ. About a Boy) тасмасында Маркус Бревердин ролун аткаруу менен таанымал болуп, Киносынчылардын тандоосу сыйлыгынын "Эң мыкты жаш актер" наамына көрсөтүлгөн. Ал "E4" телеканалынын "Тестиерлер" (англ. Skins) драма сериалында Тони Стонемдин образын ачып бергени үчүн мактоо алган.

Бул ролдордон кийин Холт "Икс адамдар" (англ. X-Men), "Жалгыз киши" (англ. A Single Man), "Жылуу денелер" (англ. Warm Bodies), "Райдагы көтөрүлүш" (англ. Rebel in the Rye) жана "Алаңгазар Макс: Каардуу жол" (англ. Mad Max: Fury Road) тасмаларында образдарды жаратып, киносынчылардын оң баасын алган жана коммерциялык ийгиликтерди жараткан. Ал 2017-жылдын декабрында көрүүчүлөргө сунуштала турган "Токтордун согушу" тасмасында ойлоп табуучу Никола Тесланын ролун аткарат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Стэнли Туччи

Стэнли Туччи (/ˈtuːtʃi/; италянча: [ˈtuttʃi]; 1960-жылы 11-ноябрда туулган) — экинчи пландагы ролдорду аткарган америкалык актер, жазуучу, продюсер жана режиссер.

Туччи "Жагымдуу сөөктөр" (англ. The Lovely Bones, 2009) тасмасындагы эмгеги менен "Оскардын" "Экинчи пландагы эң мыкты актер" сыйлыгына көрсөтүлгөн. Ал "Уинчелл" (англ. Winchell) жана "Монк" (англ. Monk) тасмаларында аткарган ролдору үчүн эки "Эмми" сыйлыгына ээ болгон. Ал "Бир гана Шрек үчүн!" (англ. The One and Only Shrek!) балдар альбому үчүн "Грэмминин" "Эң мыкты окулган текст" сыйлыгына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Лев Шрайбер

Айзак Лев Шрайбер (/ˈliː.ɛv/; 1967-жылы 4-октябрда туулган) — Лев Шрайбер катары белгилүү америкалык актер, режиссер, сценарист жана продюсер. Ал 1990-жылдын аяк ченинде жана 2000-жылдардын башында өз алдынча тасмаларда жана кийинчерээк Голливуддун башкы тасмаларында образдарды жараткан. "Кыйкырык" (англ. Scream) коркунучтуу үчилтигинде, "Кун" (англ. Ransom, 1996), "Фантомдор" (англ. Phantoms, 1998), "Коркуунун баасы" (англ. The Sum of All Fears, 2009), "Омен" (англ. The Omen, 2006), "Икс адамдардын башаты: Карышкырлар" (англ. X-Men Origins: Wolverine, 2009), "Вудстокту колго алуу" (англ. Taking Woodstock, 2009), "Солт" (англ. Salt, 2010), "Келесоо" (англ. Goon, 2011), "Пешканы курмандыкка чалуу" (англ. Pawn Sacrifice, 2014) жана "Көңүл чордонунда" (англ. Spotlight, 2015) тасмаларында тартылган.

Ошондой эле, Шрайбер Бродвей театрындагы бир нече өндүрүштөргө катышып, сый-урматка ээ болгон сахна актеру болуп саналат. 2005-жылы ал "Гленгарри Глен Росс" (англ. Glengarry Glen Ross) спектаклиндеги ролу үчүн "Тони" сыйлыгынын "Спектаклдеги эң мыкты актер" наамын утуп алган. Ошол жылы ал "Баары чагылышат" романына ылайыкташтырылып тартылган окшош аталыштагы тасманын (англ. Everything Is Illuminated, 2005) сценарийин жазып, ага режиссерлук кылган. Шрайбер теле дүйнөсүндө андан ары ийгиликтерди багынтып, "Showtime" компаниясынын "Рэй Донован" (англ. Ray Donovan, 2013–азыркы күнгө чейин) драма киносериалында башкы каармандын ролун жараткан. Бул үчүн ал "Алтын глобустун" төрт жана "Эмминин" эки "Прайм тайм" сыйлыгына көрсөтүлгөн. Ошондой эле ал "HBO" компаниясынын жана коомдук телеберүү кызматтарынын программаларын алып барат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Натали Дормер

Натали Дормер (1982-жылы 11-февралда туулган) — англиялык актриса. Ал Беркширде жарык дүйнөгө келип чоңойгон, "Chiltern Edge" жана "Reading Blue Coat School" орто мектептеринде билим алып, Лондондогу Вебер Дуглас атындагы драма көркөм-өнөр академиясында такшалган. Ал 2003-жылы Шекспирдин "Жаңылыштыктар комедиясы" комедиялык тасмасында алгачкы актердук ролун аткарган. Ал Лассе Холстромдун "Казанова" (англ. Casanova, 2005) жана ага улай эле "Алыскы жээктер" (англ. Distant Shores, 2005) тасмалары менен экрандагы алгачкы дебютун жасаган. Ал "Showtime" телекомпаниясынын "Түдорлор" (англ. Tudors, 2007-2008) сериалында Анна Болейндин образын ийине жеткирип ачып бергени үчүн мактоого алынган жана драма сериалдарындагы башкы каармандын образын жаратканы үчүн "Жемини" ("Gemini") сыйлыгына көрсөтүлгөн.

Ал сахнадагы дебютун 2010-жылы Яң Вик театрындагы "Таттуу эч нерселер" (англ. Sweet Nothings) спектакли менен жасаган. Андан кийин Мадоннанын "Б.И.З" (англ. W.E., 2011) тасмасында Йорктун герцогинясы Элизавета Боуз-Лайондун образын жана "Капитан Америка: Биринчи өч алгыч" (англ. Captain America: The First Avenger, 2011) тасмасында катардагы жоокер Лоррейндин ролун жараткан. 2012-жылы Яң Вик театрында "Мисс Жулиден кийин" спектаклиндеги аткаруу чеберчилиги үчүн сынчылардын баасына татыган. Дормер "HBO" компаниясынын "Такты оюндары" (англ. Game of Thrones, 2012-2016) сериалында Маргари Тайрэллдин образын жаратуу менен эл аралык деңгээлде таанымал боло баштаган. Өз ролу үчүн ал АКШ киноактерлор гилдиясынын эки сыйлыгына көрсөтүлгөн (2014-2015). Ошондой эле, ал "CBS" телекомпаниясынын "Башталгыч" (англ. Elementary, 2013-2015) киносериалында Ирэн Адлер/Мориартинин, "Ачка оюндар: Куудул чымчык — 1-бөлүк" (англ. The Hunger Games: Mockingjay – Part 1, 2014) жана "2-бөлүк" (англ. Part 2, 2015), "Токой" (The Forest, 2016) тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Крис Хемсворт

Крис Хемсворт (1983-жылы 11-августта туулган) — америкалык актер. Ал Австралиянын "Үйгө анан жолго" (англ. Home and Away, 2004-2007) телесериалында Ким Хайддын ролун аткарганы жана 2011-жылданы бери "Marvel" киноааламындагы Тордун образын чагылдырып келатканы менен белгилүү. Хемсворт "Жылдыздар жолу" (англ. Star Trek, 2009), "Мыкты качуу" (англ. А Perfect Getaway, 2009), "Токойдогу чарбак" (англ. The Cabin in the Woods, 2012), "Ак сулуу менен мергенчи" (англ. Snow White and the Huntsman, 2012), "Кызыл күн чыгыш" (англ. Red Dawn, 2012) жана "Жарыш" (англ. Rush, 2013) тасмаларында да ролдорду аткарган.

2015-жылы ал "Кара шляпа" (англ. Blackhat), "National Lampoon" компаниясынын "Эс алуу" сериясынын бешинчи бөлүмү болгон "Эс алуу" тасмасында куудул образга ээ болгон жана "Деңиз жүрөгүндө" (англ. In the Heart of the Sea) тасмасында аты аталган. Кийинки жылы Хемсфорт "Sony" компаниясынын "Арбак аңчылары" (англ. Ghostbusters) тасмасында экинчи пландагы ролду жараткан. Хемсфорт алдыдагы "Жылдыздар жолу" (англ. Star Trek) тасмасынын уландысында Жордж Кирктин образын кайрадан аткарып чыкмакчы.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дон Чидл

thumb

Доналд Франк Чидл Кич. (айтылышы: /ˈtʃiːdəl/; 1964-жылы 29-ноябрда туулган) — америкалык актер, жазуучу, продюсер жана режисер. Ал өз эмгек жолунда алгачкы тартылган тасмаларынын бири "Гамбургер дөңсөсү" (англ. Hamburger Hill, 1987) тасмасы болгон. Андан кийин өз карьерасын бекемдеп, 1990-жылдарда "Көк көйнөкчөн шайтан" (англ. Devil in a Blue Dress, 1995), "Розвуд" (англ. Rosewood, 1997) жана "Буги түндөрү" (англ. Boogie Nights, 1997) тасмаларында тартылган. Ал режиссер Стивен Содерберг менен кызматташуунун натыйжасында "Назар сыртында" (англ. Out of Sight, 1998), "Трафик" (англ. Traffic, 2000) жана "Оушендин 11 досу" (англ. Ocean's Eleven, 2001) тасмалары жарыкка чыккан. Ошондой эле ал "Вулкан" (англ. Volcano, 1997), Келемиш үйүрү (англ. The Rat Pack, 1998), "Күндүн артында" (англ. Things Behind the Sun, 2001), "Кылыч балык" (англ. Swordfish, 2001), "Кагылыш" (англ. Crash, 2004), "Оушендин 12 досу" (англ. Ocean's Twelve, 2004), "Оушендин 13 досу" (англ. Ocean's Thirteen, 2007), "Менин үстүмдөгү башкаруу" (англ. Reign Over Me, 2007), "Мага сүйлө" (англ. Talk to Me, 2007), "Саткын" (англ. Traitor, 2008) жана "Коргоочу" (англ. The Guard) тасмаларында да образдарды жараткан. Чидл "Чакырым алдыда" (англ. Miles Ahead, 2015) тасмасында тартылып, ага режиссерлук кылган жана сценарийин жазгандардын бири. Ал "Темир адам 2" (англ. Iron Man 2, 2010), "Темира адам 3" (англ. Iron Man 3, 2013), "Өч алгычтар: Алтрон доору" (англ. Avengers: Age of Ultron, 2015) жана "Капитан Америка: Жарандык согуш" (англ. Captain America: Civil War, 2016) тасмаларында катышкан.

2004-жылы Чидл «Руанда мейманканасы» тасмасындагы руандалык мейманкана жетекчиси Пол Русесабажинанын ролун аткарганы үчүн киносынчылардын алкоосун алган. Тасма Руандадагы тукум курут учурун чагылдырган. Чидл ролу үчүн "Оскардын" "Эң мыкты актер" наамына көрсөтүлгөн. Ал "Showtime" телекомпаниясынын "Калптын үйү" (англ. House of Lies) ситкомунда Марти Каандын образын жаратып, өз ролу үчүн 2013-жылы "Алтын глобус" сыйлыгына татыган.

Чидл Судан мамлекетинин Дарфур жергесинде тукум курут кылууну токтотуу акциясына катышып, Жон Прендергаст менен биргеликте аталган окуя тууралуу "Биздин көзөмөлүбүздө эмес: Дарфур жана башка жактарда тукум курутту токтотуу миссиясы" аттуу китеп жазып чыгышкан. Ал Жорж Клуни, Брэд Питт, Мэтт Дэймон, Дэвид Прессман жана Жерри Уайнтрауб менен "Биздин көзөмөлүбүздө эмес" долбоорун каржылашкан. Уюм дүйнө коомчулугун жана булактарды массалык жырткычтыкты токтотууга жана алдын алууга көңүл бурдуруу боюнча иш алып барат. 2010-жылы Чидл БУУнун Айлана-чөйрө программасынын "Ак ниет элчиси" деп аталган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ник Нолти

Николаc Киң Нолти (1941-жылы 8-февралда туулган) — америкалык актер жана мурдагы модель. Ал 1991-жылдагы "Куюлуштардын ханзаадасы" (англ. The Prince of Tides) тасмасы менен "Алтын глобустун" "Эң мыкты актер — драма тасмасы" наамын жеңип алган жана "Оскардын" "Эң мыкты актер" номинациясына көрсөтүлгөн. Ал "Кайгыруу" (англ. Affliction, 1998) жана "Согушкер" (англ. Warrior, 2011) тасмаларындагы ролу үчүн "Оскар" сыйлыктарына кайрадан көрсөтүлгөн. Ал "Тереңдик" (англ. The Deep, 1977), "48 саат" (англ. 48 Hrs., 1982), "Беверли Хиллстеги жокчулук" (англ. Down and Out in Beverly Hills, 1986), "Кийинки 48 саат" (англ. Another 48 Hrs., 1990), "Бардыгы утат" (англ. Everybody Wins, 1990), "Коркунучтун тумшугу" (англ. Cape Fear, 1991), "Лоренсонун мунайы (англ. Lorenzo's Oil, 1992), "Ичке кызыл сызык" (англ. The Thin Red Line, 1998), "Жакшы ууру" (англ. The Good Thief, 2002), "Халк" (англ. Hulk, 2003), "Руанда мейманканасы" (англ. Hotel Rwanda, 2004), "Тропикалык күркүрөө" (англ. Tropic Thunder, 2008), "Токойдогу сейилдөө" (англ. A Walk in the Woods, 2015) жана "Сандырак 6" (англ. The Ridiculous 6, 2015) тасмаларында да тартылган. Ошондой эле ал "Бейиттер" (англ. Graves, 2016-азыркы күнгө чейин) телесериалындагы образы үчүн "Алтын глобустун" "Эң мыкты актер — телесериал мюзикл же комедия" номинациясына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары